Σχέδιο ΑΠΟΦΑΣΗΣ ΤΗΣ ΜEΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος ΧΧ (Περιβάλλον) της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για να εξασφαλιστεί η αναγκαία νομική ασφάλεια και ομοιογένεια, η Μικτή Επιτροπή του ΕΟΧ πρέπει να ενσωματώσει όλη τη σχετική κοινοτική νομοθεσία στη συμφωνία για τον ΕΟΧ όσο το δυνατόν συντομότερα μετά την έγκρισή της.

2. Η Μικτή Επιτροπή του ΕΟΧ θα πρέπει ως εκ τούτου να εγκρίνει την επισυναπτόμενη απόφαση και να τροποποιήσει το παράρτημα ΧΧ της συμφωνίας για τον ΕΟΧ προσθέτοντας το κεκτημένο που υιοθετήθηκε πρόσφατα στον τομέα του περιβάλλοντος. Η απόφαση αφορά την:

- 399 D 0412: Απόφαση 1999/412/ΕΚ της Επιτροπής της 3ης Ιουνίου 1999 σχετικά με ερωτηματολόγιο για τις υποχρεώσεις αναφοράς των κρατών μελών δυνάμει του άρθρου 41 παράγραφος 2 του κανονισμού (ΕΟΚ) αριθ.259/93 του Συμβουλίου (ΕΕ L 156 της 23.6.1999, σ.37).

3. Η πρόταση περιλαμβάνει προσαρμογή για το Λιχτενστάιν, η οποία του επιτρέπει να χρησιμοποιεί το ελβετικό συνοδευτικό έγγραφο για επικίνδυνα απόβλητα που διατίθενται ή αξιοποιούνται στην Ελβετία. Αυτό είναι δικαιολογημένο, δεδομένου ότι η απόφαση αριθ.34/2000 της Μικτής Επιτροπής του ΕΟΧ παρέχει στο Λιχτενστάιν το δικαίωμα να εφαρμόζει ελβετικές ρυθμίσεις σ´αυτό το πλαίσιο.

4. Το άρθρο 1 παράγραφος 3 εδάφιο α του κανονισμού (ΕΚ) αριθ.2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο καθορίζει τη θέση της Κοινότητας για αποφάσεις που επεκτείνουν την κοινοτική νομοθεσία με σημαντικές τροποποιήσεις.

5. Ζητείται από το Συμβούλιο να εγκρίνει το επισυναπτόμενο σχέδιο απόφασης για υιοθέτηση από τη Μικτή Επιτροπή του ΕΟΧ. Η Επιτροπή ελπίζει ότι θα μπορέσει να προτείνει τη θέση της Κοινότητας στη Μικτή Επιτροπή του ΕΟΧ τον Μάρτιο του 2002.

Σχέδιο ΑΠΟΦΑΣΗΣ ΤΗΣ ΜEΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος ΧΧ (Περιβάλλον) της συμφωνίας ΕΟΧ

Η Μικτή Επιτροπή του ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο μετά την τροποποίησή της με το πρωτόκολλο προσαρμογής για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα εξής:

(1) Το παράρτημα ΧΧ της συμφωνίας τροποποιήθηκε με την απόφαση αριθ.... της .... [1] της Μικτής Επιτροπής του ΕΟΧ.

[1] ...

(2) Η απόφαση 1999/412/ΕΚ της Επιτροπής της 3ης Ιουνίου 1999 σχετικά με ερωτηματολόγιο για τις υποχρεώσεις αναφοράς των κρατών μελών δυνάμει του άρθρου 41 παράγραφος 2 του κανονισμού (ΕΟΚ) αριθ.259/93 του Συμβουλίου [2] πρέπει να ενσωματωθεί στη συμφωνία,

[2] ΕΕ L 156, της 23.6.1999, σ.37.

ΑΠΟΦΑΣΙΖΕΙ:

Άρθρο 1

1. Στο σημείο 32γ (Κανονισμός (ΕΟΚ) αριθ.259/93 του Συμβουλίου) του παραρτήματος ΧΧ της συμφωνίας, πριν από το προσαρμοσμένο κείμενο, προστίθεται η ακόλουθη περίπτωση:

"- 399 D 0412: Απόφαση 1999/412/ΕΚ της Επιτροπής της 3ης Ιουνίου 1999 σχετικά με ερωτηματολόγιο για τις υποχρεώσεις αναφοράς των κρατών μελών δυνάμει του άρθρου 41 παράγραφος 2 του κανονισμού (ΕΟΚ) αριθ.259/93 του Συμβουλίου (ΕΕ L 156, της 23.6.1999, σ.37)."

2. Στο σημείο 32γ (Κανονισμός (ΕΟΚ) αριθ.259/93 του Συμβουλίου) του παραρτήματος ΧΧ της συμφωνίας, μετά το προσαρμοσμένο κείμενο προστίθενται τα ακόλουθα:

"Βάσει της απόφασης αριθ.34/2000 της 31ης Μαρτίου 2000 της Μικτής Επιτροπής του ΕΟΧ, το Λιχτενστάιν μπορεί, για τα επικίνδυνα απόβλητα που διατίθενται ή αξιοποιούνται στην Ελβετία, να χρησιμοποιεί τα ελβετικά έγγραφα παρακολούθησης αντί των τυποποιημένων εγγράφων παρακολούθησης σύμφωνα με την απόφαση 94/774/ΕΚ της Επιτροπής. Η γνωστοποίηση των στοιχείων μπορεί να ακολουθεί την ελβετική ταξινόμηση και αρίθμηση στο πλαίσιο της απόφασης 1999/412/ΕΚ της Επιτροπής."

Άρθρο 2

Τα κείμενα της απόφασης 1999/412/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση τίθεται σε ισχύ την , υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [3].

[3] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος Οι Γραμματείς της Μικτής Επιτροπής του ΕΟΧ